James Dean
James Byron Dean (8. februar 1931 – 30. septembar 1955) bio je američki filmski glumac. Ostat će upamćen po jednoj od najkraćih i najspektakularnijih filmskih karijera u historiji Hollywooda. Za samo nešto više od godinu dana i sa samo tri snimljena filma dostigao je svjetsku slavu i postao simbol nemirnih i nezadovoljnih generacija američke omladine s kraja pedesetih godina 20. vijeka.[nedostaje referenca]